Otto van Guericke itu apa sih? Jelaskan dalam bahasa jawa ya

Otto van Guericke ya iku penemu pompa banyu. Dhèwèké lair ing Magdeburg, Jerman, tanggal 30 Mèi 1602. Kulawargane kagolong bangsawan. Nalika isih cilik, dhèwèké duwé kasenengan ngemati lintang. Dhèwèké kerep ngemati lintang kanthi migunakaké teleskop. Kesenengan iki kang ndadèkaké dhèwèké nyinaoni komet. Ing taun 1664, kanthi temenen, dhèwèké nganakake panaliten ngenani komet. Asile, dhèwèké bisa ngramal manawa komet bisa teka ing bumi kanthi berkala, dhedhasar interval wektu. Guericke ya iku sawajining penuntut ngèlmu sajati. Sawisé ngrampungaké sekolah dhasar lan menengah, dhèwèké nerusaké sekolah ing Universitas Lepzig, Jerman banjur dhèwèké jupuk Jurusan Hukum ing Universitas Jena ing taun 11621. Rong taun candhaké, dhèwèké sekolah ana ing Universitas Leiden, Walanda, lan jupuk jurusan Matematika lan Mekanika. Sawisé lulus, dhèwèké lunga menyang Prancis lan Inggris. Nalika bali, dhèwèké langsung éntuk gawéan minangka insinyur ing Erfurt, Jerman.

Taun 1627 dhèwèké bali ing Magneburg, lan nyambut gawé ing babagan pulitik. 19 taun candhaké, dhèwèké kapilih dadi Wali Kota Magdeburg, lan njabat suwéné 5 taun. Panemon pompa banyu kawiwitan saka ora percayaning Guerick marang panemuné Aristoteles kang kandha manawa ora ana ruwang kosong ing donya iki. Dhèwèké banjur nganakake percobaan ya iku dhèwèké nyawijeake rong lempeng tembaga dadi bal, banjur udarane dipompa metu. Dadi tabung tembaga mau ora ana udarane. Banjur saka sisih kang kwalikan ditarik déning jaran papat. Nanging, jaran-jaran mau ora bisa misahake lempeng tembaga mau. Nalika udara dilebokake ing tabung, lempeng tembaga mau bisa pedhot. Percobaan mau dibaleni manèh ing Berlin kanthi migunakaké jaran cacah 24. Nanging asile tetep padha, jaran mau ora bia narik lempeng tembaga. Saka perobaan mau, Guerick mbuktekake ngenani téyori kekuwatan tekanan udara. Prinsip iki kang ndasari kerjane pompa banyu.